หลังจากทราบข่าวโปรโมชั่น 150 unlimited ของร้าน yogurt land สาขาสยามเซนเตอร์จากพี่จอย ( user: joymymelody ) คอซอฟท์เสิร์ฟอย่างเราเลยต้องขอตามมาทันทีค่ะ 

ที่ตั้ง
อยู่ชั้น 4 สยามเซนเตอร์ ข้างๆ bonchon ตรงข้าม mr.shake ภายในร้านไม่ใหญ่มาก มีโต๊ะอยู่แค่ 3 ตัว ถ้าจะนั่งในร้านช่วงคนเยอะจะต้องรอคิวหน่อยนะคะ หรือถ้าไม่ทานที่ร้านกดแล้วไปทานที่อื่นก้อได้เช่นกันค่ะ

สำหรับรายละเอียดของโปรโมชั่นนี้ คือ จ่าย 150 บาท สามารถกดซอฟท์เสิร์ฟและใส่ท้อปปิ้งแค่ไหนก้อได้ เท่าที่จะใส่ได้ในถ้วยที่ทางร้านมีให้ โดยขั้นตอนเริ่มตั้งแต่
1. หยิบถ้วย
2. กดซอฟท์เสิร์ฟแล้วเติมท้อปปิ้ง หรือจะกดไปเติมท้อปปิ้งไปสลับกันก้อได้ค่ะ
3. นำมาคิดเงินตรงที่ชั่งน้ำหนัก 

รสชาติที่มาจัดโปรจะมีทั้งหมด 6 รส ซึ่งส่วนใหญ่จะออกแนวนมๆ ไม่ค่อยเปรี้ยว และไม่มีรส plain ซึ่งเป็นรสที่อร่อยสุดด้วยค่ะ ???? 

ครั้งนี้จะขอพูดรวมๆไม่ลงรายละเอียดแต่ละรสเพราะคนเยอะเลยรีบกดรีบจ่ายรีบกินไปหน่อย แถมตอนกดก้อทับๆกันจนแยกไม่ค่อยออกด้วยค่ะ

สรุป
โดยรวม โยเกิร์ตซอฟท์เสิร์ฟของที่นี่จะไม่ออกเปรี้ยว ถึงจะมีก้อค่อนข้างน้อย และบางตัวจะมีกลิ่นเฉพาะอย่างที่พี่จอยบอกไว้ในรีวิวค่อนข้างชัด ถ้าไม่คุ้นก้อจะทานแล้วเลี่ยนเร็วแบบเรา จากที่สนุกๆตอนแรก ตอนหลังเลยกลายเป็นผะอืดผะอม จนต้องยอมแพ้เหลือไว้บางส่วนค่ะ ???? 

ก้อเป็นอีกโปรโมชั่นดีๆที่แฟนๆซอฟทเสิร์ฟไม่ควรพลาดเลยนะคะ และถ้าเป็นไปได้ชิมก่อนกดจะดีมากๆ จะได้ทานรสอร่อยๆตามที่ชอบค่ะ

